
מדינת ישראל

משרד המשפטים



הממונה על חוק חופש המידע

	ירושלים, כה אדר ב תשע"ו 

	4 אפריל , 2016

	בתשובתך נא ציין:

	תיק מס' ת/ 57


שלום רב, 

הנדון: בקשה לפי חוק חופש המידע, התשנ"ח-1998.
מכתבך מיום 15/03/2016
לאחר בדיקת בקשתך ובעקבות התייחסותך מיום 30/3/2016 הנני להשיבך כדלקמן:

1. כידוע, מרשם המקרקעין נבנה / פתוח לעיון, לפי מפתח של גוש / חלקה (ספר/דף). זכות העיון בפנקסי המקרקעין קבועה בסעיף 124 לחוק המקרקעין, תשכ"ט-1969, ואילו תקנות 91(א) ו-92(א) לתקנות המקרקעין (ניהול ורישום). תשע"ב-2011, קובעות לעניין מימושה של זכות העיון כי- 
"91.    (א)  כל אדם המבקש לעיין בפנקסים יגיש בקשה לעיון שיצוינו בה, בין השאר, פרטי המקרקעין שלגביהם מבוקש העיון, וישלם את האגרה שנקבעה לכך."
"92.    (א)  כל אדם המבקש לקבל נסח מהרשום בפנקסים יגיש בקשה לרשם או בדרך אחרת שעליה יורה הממונה, שיצוינו בה, בין השאר, פרטי המקרקעין שלגביהם מבוקש נסח הרישום, וישלם את האגרה שנקבעה לכך."

כפי שניתן לראות, זכות העיון מותנית בציון פרטי המקרקעין. 

2. סעיף 20 לחוק חופש המידע, תשנ"ח-1998 (להלן: "החוק") קובע כי-

"20. אין בהוראת חוק זה כדי למנוע מתוקפו של חיקוק המחייב, המתיר, האוסר או המסדיר באופן אחר גילוי או מסירה של מידע שבידי רשות ציבורית."

כאמור, חוק המקרקעין ותקנותיו מסדירים את אופן העיון והצפייה במרשם המקרקעין. 
3. בדוא"ל מיום 30.3.2016  הנך מבהיר כי אתה מצפה שנבחן, לפי מספרי תעודות זהות, לכמה בעלי מספר תעודת זהות מסוימת- יש שני נכסים; שלושה נכסים וכיו"ב. 

4. למעשה הנך מבקש שנקבל ממרשם האוכלוסין את רשימת תעודות הזהות של כל אזרחי המדינה, ונערוך עשרות מליוני שאילתות, לגבי כל אחד ואחד, בכל אחת מתשע לשכות הרישום בנפרד, במטרה לבדוק כמה נכסים- אם בכלל- רשומים בשמו, ובסיומו של התהליך (שצפוי לארוך זמן רב, ואולי אף להביא לשיתוק כלל המערכת), לסכם ולבחון לכמה היו שני נכסים, לכמה שלושה וכו'. 
בהמשך לתשובתו הקודמת הרי שפניתך נדחית מכל הוראות סעיף 8(1), 8(3) ו- 20 לחוק. 
הנני להודיעך כי לפי סעיף 17 לחוק יש בידך לעתור לבית המשפט לעניינים מנהליים כנגד החלטה

זו. 















 

                                                                                                                    בכבוד רב,

מיכל טנא, עו"ד

מנהלת היחידה לפניות הציבור







      והממונה על חוק חופש המידע

